Jautājumi par AS “Augstsprieguma tīkls” izsludināto sarunu procedūru “330/110 kV gaisvadu līniju balstu maiņa un uzturēšanas remontu darbi 2018. gadā” (ID Nr. AST2017/111):

Nolikuma punktā 3.1.18. – d) minēts, ka būvniecības un montāžas darbu izpildē nodarbinātiem jāatbilst šādām prasībām:

1. ar vismaz „B” elektrodrošības grupu, kas iegūta atbilstoši Latvijas Republikas Ministru kabineta 08.10.2013. noteikumu Nr. 1041 „Noteikumi par obligāti piemērojamo energostandartu, kas nosaka elektroapgādes objektu ekspluatācijas organizatoriskās un tehniskās drošības prasības” 14., 17. un 20. punkta prasībām vai mītnes zemē izsniegtu ekvivalentu (B elektrodrošības grupa – apgūts augstsprieguma elektrodrošības apmācības kurss un ir vismaz trīs mēnešus ilgs darba stāžs ar A elektrodrošības grupu vai iegūts vismaz otrais profesionālās kvalifikācijas līmenis elektrozinībās);
2. jābūt sertificētiem gaisvadu elektropārvades līniju ar spriegumu virs 110 kV izbūves darbu veikšanā;

Savukārt šī paša punkta (3.1.18. – d)) apakšpunktos 3), 4) un 5) minēts, ka daļa piesaistīto speciālistu var būt arī bez sertifikāta 110kV un/ vai augstāka sprieguma gaisvadu līniju izbūvē.

Lūdzam precizēt, vai visiem piesaistītajiem speciālistiem, kas minēti nolikuma punktā 3.1.18. – d) ir jābūt sertificētiem 110kV un/ vai augstāka sprieguma gaisvadu līniju izbūvē, vai arī sertificētiem speciālistiem ir jābūt tikai tiem, kas ir atrunāti nolikuma punkta 3.1.18. – d)) apakšpunktos 3), 4) un 5).

**Atbilde:** Kandidātam pieteikumā jāsniedz informācija par attiecīgi kvalificētiem un sertificētiem speciālistiem, kuru minimālais skaits atkarībā no iepirkuma daļu daudzuma, dalībai kurās kandidāts vēlas kvalificēties, ir noteikts sarunu procedūras nolikuma 3.1.18.d) punkta 3., 4. un 5. apakšpunktā.